
								Hlavné Námestie 10
								940 02  Nové Zámky
		•	  •
						
Vec
Žiadosť o účastníctvo v konaní a žiadosť o rešpektovanie práv účastníka konania, prihlásenie sa do konania

Príslušnému stavebnému úradu bol dňa 21. 10. 2021 spoločnosťou UMYAUTO s.r.o.
doručený „Návrh na vydanie územného rozhodnutia o umiestnení stavby v súlade s § 35
ods. 1 zákona č. 50/1976 Zb. o územnom plánovaní a stavebnom poriadku (stavebný zákon)
v znení neskorších predpisov a § 3 vyhlášky č. 453/2000 Z. z.“
V zmysle zákona č. 50/1976 o územnom plánovaní a stavebnom poriadku (Stavebný zákon) žiadam, aby bolo rešpektované moje postavenie účastníka konania v konaní o umiestnení stavby „Centrum služieb NZ“ (ďalej len „predmetná stavba“) na pozemku parc. č. 7201/72 ostatné plochy o výmere 27192 m2, vedenom na LV č. 1 pre katastrálne územie Nové Zámky v registri „C“ KN, (ďalej len „dotknutý pozemok“).
Som vlastníkom nehnuteľnosti xyz na pozemku parc. č. xyz v katastrálnom území Nové Zámky, a ktorá je vzdialený asi 60 metrov od dotknutého pozemku, na ktorom má stáť predmetná stavba. 
Podľa § 34 ods. 2 zákona č. 50/1976 Zb. Stavebného zákona „V územnom konaní o umiestnení stavby, o využívaní územia, o stavebnej uzávere a o ochrannom pásme sú účastníkmi konania aj právnické osoby a fyzické osoby, ktorých vlastnícke alebo iné práva k pozemkom alebo stavbám, ako aj k susedným pozemkom a stavbám vrátane bytov môžu byť rozhodnutím priamo dotknuté.“
Podľa § 139 ods. 2 písm. d) Stavebného zákona sa „susednou stavbou“ rozumie „aj  stavba na takom pozemku, ktorý nemá síce spoločnú hranicu s pozemkom, o ktorý v konaní podľa tohto zákona ide, ale jej užívanie môže byť navrhovanou stavbou dotknuté“.
Rozhodnutím o umiestnení predmetnej stavby môžu byť jednoznačne dotknuté moje vlastnícke práva a užívanie môjho rodinného domu /Bytu.../ (resp. právo na nerušené užívanie mojej nehnuteľností a právo na pohodu a kvalitu bývania), pretože plánovaná stavba a prevádzka bude zdrojom hluku. 
Vychádzam z dokumentu na str. 10 ods. 1 viď nižšie.
https://www.novezamky.sk/assets/File.ashx?id_org=700036 ... V zastavanej časti mesta sú  určité regulatívy a normy hygieny. Pre vonkajší priestor v obytnom a rekreačnom území, pod oknami obytných miestností, školských a zdravotníckych zariadení a pod. v súčasnosti platí prípustná hodnota ekvivalentnej hladiny hluku pre pozemnú dopravu a rôznych stacionárnych zdrojov (LAeq) 50 dB. 
Podotýkam, že k okruhu účastníkov stavebného konania sa viackrát vyslovili aj súdy. Krajský súd v Bratislave sa v rozsudku sp. zn. 19 S 269/02 zo dňa 28. 4. 2003 vyjadril k okruhu účastníkov konania podľa stavebného zákona. V rozsudku súd uvádza: „V tejto súvislosti súd upozorňuje na § 139 ods. 2 písm. d) stavebného zákona, podľa ktorého sa pod pojmom susedná stavba rozumie aj stavba na takom pozemku, ktorý síce nemá spoločnú hranicu s pozemkom, o ktorý v konaní podľa tohto zákona ide, ale jej užívanie môže byť navrhovanou stavbou dotknuté. Žalovaný si nesprávne vyložil pojem susedné pozemky a stavby tak, že ide len o pozemky, ktoré majú spoločnú hranicu s pozemkom, ktorý je predmetom správneho konania podľa tohto zákona a stavby na týchto pozemkoch (§ 139 ods. 2 písm. c) stavebného zákona), pričom sa vôbec nezaoberal pojmom susedná stavba definovaným v písm. d) citovaného zákonného ustanovenia. ... Žalobca však nepochybne osvedčil vlastnícke právo k susednej stavbe, ktorú ako pojem treba vykladať v súlade s § 139 ods. 2 písm. d) stavebného zákona ako stavba na takom pozemku, ktorý síce nemá spoločnú hranicu s pozemkom, o ktorý v konaní podľa tohto zákona ide, ale jej užívanie môže byť navrhovanou stavbou dotknuté.“
Krajský súd v Bratislave v rozsudku sp. zn. 19 S 269/02 tiež uvádza: „...pre účasť v konaní nie je podstatné to, či skutočne príde k zásahu do jeho vlastníckeho práva, ale postačuje len možnosť zásahu do niektorého z vlastníckych oprávnení, čo znamená, že pre účasť v konaní nie je podstatné to, či skutočne príde k zásahu do jeho vlastníckeho práva, ale postačuje i len možnosť, že k takémuto zásahu môže prísť. Medzi práva žalobcu nesporne patrí i právo na nerušené užívanie nehnuteľnosti a právo na ochranu proti akýmkoľvek neoprávneným zásahom do vlastníckeho práva. Stavebný zákon vo svojich ustanoveniach upravujúcich účastníctvo v konaní chráni občanov pred neoprávnenými zásahmi do ich vlastníckeho práva tým, že im umožňuje uplatniť námietky a chrániť svoje práva a záujmy v stavebnom konaní v postavení účastníkov konania, ak ich práva môžu byť stavebným konaním dotknuté.“
K vymedzeniu okruhu účastníkov územného a stavebného konania sa vyjadril aj Najvyšší správny súd ČR. 
Podľa rozhodnutia Najvyššieho správneho súdu ČR č. 8/2008 (zverejneného v zbierke Najvyššieho správneho súdu http://www.nssoud.cz/main.aspx?cls=SbirkaVetyList&ID=-1727) „Neurčitý právní pojem „přímo dotčen na vlastnickém právu“ ve smyslu § 34 odst. 1 stavebního zákona z roku 1976 je nutno interpretovat vždy s ohledem na okolnosti spočívající v povaze umísťované stavby a jejích možných dopadech na okolí. Přímým dotčením vlastníka nemovitostí na jeho vlastnickém či jiném právu může být i dotčení vlastníka zvýšenou hlukovou hladinou nebo jiným znečištěním způsobeným intenzitou dopravy v důsledku rozhodnutí o umístění velkoskladu, který bude zásobován denně přijíždějícími a odjíždějícími kamióny pohybujícími se tak v bezprostřední blízkosti jeho nemovitosti.“ 
Podľa rozsudku Najvyššieho správneho súdu ČR sp. zn. 3 As 46/2007 (dostupný na http://195.39.33.40/main.aspx?cls=anonymZneni&id=14433) „závěr o potenciálním dotčení na právech žalobců, a tudíž jejich žádoucí účasti v předmětných řízeních, odůvodňuje rovněž charakter povolovaných staveb. ... Ani soulad s územním plánem, resp. jeho změnou, pak nic nemění na možnosti dotčení práv a oprávněných zájmů žalobců konečnými rozhodnutími. ... Jen zvýšený automobilový provoz, který s sebou nutně přinese stavba zpevněných ploch s parkovacími místy a garážemi, je dostatečným důvodem pro to, aby byli žalobci zahrnuti jako účastníci i ohledně tohoto stavebního řízení.“
Poukazujem aj na publikované uznesenie Najvyššieho súdu SR sp. zn. 1 Sžo 3/2007 (zverejnené v časopise Zo súdnej praxe, 4/2008, str. 152-154), v ktorom najvyšší súd posudzoval žalobu žalobkyne proti rozhodnutiu o umiestnení stavby „Rekreačná chata, žumpa a prípojky inžinierskych sietí“. Vo veci šlo o posúdenie, či žalobkyňa, ktorá vlastnila chatu v blízkosti plánovanej stavby, hoci nevlastnila susedný pozemok, mala byť účastníčkou územného konania o umiestnení stavby rekreačnej chaty. Účastníctvo v konaní o umiestnení stavby je v § 34 Stavebného zákona vymedzené rovnakým spôsobom ako účastníctvo v stavebnom konaní. Najvyšší súd SR v uznesení sp. zn. 1 Sžo 3/2007 uviedol: „Rekreačná chata vo vlastníctve žalobkyne, ktorá je umiestnená na pozemku, je v zmysle § 139 ods. 2 písm. d) stavebného zákona „susednou stavbou“, pretože je stavbou na takom pozemku, ktorý síce nemá spoločnú hranicu s pozemkom, o ktorý v konaní podľa tohto zákona ide, ale jej užívanie môže byť navrhovanou stavbou dotknuté. Vzhľadom na uvedené skutočnosti podľa názoru odvolacieho súdu správne orgány nepochybili, keď so žalobkyňou konali ako s účastníčkou správneho konania a preto aj v zmysle § 250 ods. 1 OSP má aktívnu legitimáciu na podanie žaloby na súd a domáhať sa ňou preskúmania zákonnosti správneho rozhodnutia.“
Na základe vyššie uvedeného je jednoznačné, že mám postavenie účastníka konania v konaní o umiestnení predmetnej stavby. 
V zmysle zákona č. 71/1967 Zb. o správnom konaní a zákona č. 50/1976 Zb. (Stavebného zákona) má účastník konania právo byť upovedomený o začatí konania, byť prizvaný na ústne pojednávanie a miestnu ohliadku, má právo nazerať do spisov, robiť si z nich výpisy a dostať fotokópie zo spisov, navrhnúť dôkazy (napr. vyhotovenie znaleckého posudku, vypočutie svedkov) a klásť svedkom a znalcom otázky pri ústnom pojednávaní a miestnej ohliadke.
Účastník konania má právo ešte pred vydaním rozhodnutia vyjadriť sa ku všetkým podkladom rozhodnutia v úradnom spise a navrhovať doplnenie podkladov rozhodnutia, čo mu je správny orgán povinný umožniť (§ 33 ods. 2 Správneho poriadku).
Účastník konania má právo na doručenie rozhodnutia, má právo podať proti rozhodnutiu odvolanie, vyjadriť sa k odvolaniu podanému inými účastníkmi, podať návrh na obnovu konania a návrh na preskúmanie rozhodnutia v mimo odvolacom konaní alebo v konaní pred súdom.
Podľa § 47 ods. 3 zákona č. 71/1967 Zb. o správnom konaní „V odôvodnení rozhodnutia správny orgán uvedie, ktoré skutočnosti boli podkladom pre rozhodnutie, akými úvahami bol vedený pri hodnotení dôkazov, ako použil správnu úvahu pri použití právnych predpisov, na základe ktorých rozhodoval, a ako sa vyrovnal s návrhmi a námietkami účastníkov konania a s ich vyjadreniami k podkladom rozhodnutia.“ V zmysle zákona žiadam, aby sa stavebný úrad v rozhodnutí vyrovnal s námietkami účastníkov konania a s ich vyjadreniami k podkladom rozhodnutia.
Žiadam, aby mi stavebný úrad podľa § 33 ods. 2 Správneho poriadku ešte pred vydaním rozhodnutia umožnil vyjadriť sa ku všetkým podkladom rozhodnutia v úradnom spise a navrhovať doplnenie podkladov rozhodnutia. V nadväznosti na toto zákonné ustanovenie žiadam, aby ma stavebný úrad upovedomil, ak bude považovať podklady rozhodnutia za dostatočné na vydanie rozhodnutia, že môžem využiť spomínané zákonné právo.
Podľa § 36 ods. 1 Stavebného zákona  „Stavebný úrad oznámi začatie územného konania dotknutým orgánom a všetkým známym účastníkom a nariadi ústne pojednávanie spojené spravidla s miestnym zisťovaním.“ Podľa § 36 ods. 1 Stavebného zákona v oznámení o začatí konania je stavebný úrad povinný upozorniť účastníkov a  dotknuté  orgány  štátnej správy, že námietky a stanoviská môžu uplatniť najneskoršie pri ústnom konaní, inak že sa na ne neprihliadne.
Žiadam, aby som bol o začatí konania a o všetkých úkonoch osobitne písomne oboznámený zaslaním oznámenia na moju adresu.
Zároveň upozorňujem na ustanovenie § 3 ods. 5 zákona č. 71/1967 Zb. o správnom konaní, stanovujúce povinnosť informovať aj všeobecnú verejnosť, podľa ktorého „Správne  orgány  sú  povinné  na  úradnej tabuli správneho orgánu,  na internete,  ak majú  k nemu  prístup, prípadne aj iným vhodným   spôsobom  zrozumiteľne   a  včas   informovať  verejnosť o začatí, uskutočňovaní a o skončení  konania vo veciach, ktoré sú predmetom záujmu verejnosti alebo o ktorých to ustanovuje osobitný zákon. Pritom sú povinné ochraňovať práva a právom chránené záujmy účastníkov konania  a iných osôb.  Úradná tabuľa správneho  orgánu musí byť nepretržite prístupná verejnosti.“
Ak stavebný úrad nebude rešpektovať vyššie spomínané zákonné ustanovenia a moje práva účastníka konania, bude to mať za následok nezákonnosť rozhodnutia, čo bude dôvodom na zrušenie rozhodnutia v odvolacom konaní, prípadne v súdnom konaní o preskúmaní zákonnosti rozhodnutia.
Podľa § 46 Správneho poriadku rozhodnutie správneho orgánu musí byť v súlade so zákonmi a ostatnými právnymi predpismi, musí ho vydať orgán na to príslušný, musí vychádzať zo spoľahlivo zisteného stavu veci a v odôvodnení sa má uviesť, ktoré skutočnosti boli podkladom na rozhodnutie. 

V Nových Zámkoch dňa					.....................................................
									Jožko Mrkvička


